Euroopa Liidu Teataja L 258 , 11/10/1996 Lk 0026 - 0031



Komisjoni direktiiv 96/64/EÜ, 2. oktoober 1996, millega kohandatakse nõukogu direktiivi 77/389/EMÜ (mootorsõidukite pukseerimisseadiseid käsitlevate liikmesriikide õigusaktide ühtlustamise kohta) tehnika arenguga (EMPs kohaldatav tekst) EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 17. mai 1977. aasta direktiivi 77/389/EMÜ mootorsõiduki pukseerimisseadiseid käsitlevate liikmesriikide õigusaktide ühtlustamise kohta, [1] eelkõige selle artiklit 4, ning arvestades, et: direktiiv 77/389/EMÜ on üks mitmest üksikdirektiivist EÜ tüübikinnitusmenetluse kohta, mis kehtestati direktiiviga 70/156/EMÜ, [2] viimati muudetud direktiiviga 96/27/EÜ; [3] sellest tulenevalt kohaldatakse käesoleva direktiivi suhtes direktiivi 70/156/EMÜ sätteid, mis kehtivad sõiduki süsteemide, komponentide ja eraldi seadmestike puhul; eelkõige direktiivi 70/156/EMÜ artikli 3 lõikes 4 ja artikli 4 lõikes 3 nõutakse, et igale üksikdirektiivile oleks lisatud teatis, mis sisaldab selle direktiivi I lisa asjakohaseid punkte, ja samuti VI lisal põhinev tüübikinnitustunnistus tüübikinnituse elektrooniliseks salvestamiseks; kõnealused muudatused puudutavad ainult käesolevas direktiivis sisalduvaid rakendussätteid; seetõttu ei ole vaja direktiivile vastavaid olemasolevaid tüübikinnitusi kehtetuks tunnistada ega takistada kõnealuste tüübikinnitustega hõlmatavate uute sõidukite registreerimist, müüki ega kasutuselevõtmist; käesoleva direktiiviga ettenähtud meetmed on kooskõlas direktiiviga 70/156/EMÜ asutatud tehnika arengule kohandamise komitee arvamusega, ON VASTU VÕTNUD KÄESOLEVA DIREKTIIVI: Artikkel 1 1. Direktiivi 77/389/EMÜ artikleid muudetakse järgmiselt: - artiklit 1 muudetakse järgmiselt: "… välja arvatud rööbastel liikuvad sõidukid, põllutöö- ja metsatraktorid ning kõik liikurmasinad", - artiklis 2 asendatakse sõna "lisas" sõnadega "II lisas", - artiklis 3 asendatakse sõna "lisas" sõnadega "II lisas", - artiklis 4 asendatakse sõnad "käesolevas lisas" sõnadega "käesolevates lisades". 2. Direktiivi 77/389/EMÜ lisa muudetakse kooskõlas käesoleva direktiivi lisaga. Artikkel 2 Alates 1. oktoobrist 1997 liikmesriigid: - ei anna enam EÜ tüübikinnitust vastavalt direktiivi 70/156/EMÜ artikli 4 lõikele 1 ja - võivad keelduda siseriikliku tüübikinnituse andmisest uuele sõidukitüübile pukseerimisseadistest tulenevatel põhjustel, kui sõidukitüüp ei vasta käesoleva direktiiviga muudetud direktiivi 77/389/EMÜ sätetele. Käesoleva direktiiviga ei tunnistata kehtetuks ühtegi direktiivi 77/389/EMÜ kohaselt varem antud tüübikinnitust ega takistata selliste tüübikinnituste laiendamist selle direktiivi alusel, mille kohaselt esialgne tüübikinnitus anti. Artikkel 3 1. Liikmesriigid jõustavad käesoleva direktiivi järgimiseks vajalikud õigus- ja haldusnormid 1. oktoobriks 1997. Liikmesriigid teatavad sellest viivitamata komisjonile. Kui liikmesriigid need normid vastu võtavad, lisavad nad nendesse või nende ametliku avaldamise korral nende juurde viite käesolevale direktiivile. Sellise viitamise viisi näevad ette liikmesriigid. 2. Liikmesriigid edastavad komisjonile käesoleva direktiiviga reguleeritavas valdkonnas nende poolt vastuvõetavate siseriiklike põhiliste õigusnormide teksti. Artikkel 4 Käesolev direktiiv jõustub kahekümnendal päeval pärast selle avaldamist Euroopa Ühenduste Teatajas. Artikkel 5 Käesolev direktiiv on adresseeritud liikmesriikidele. Brüssel, 2. oktoober 1996 Komisjoni nimel komisjoni liige Martin Bangemann [1] EÜT L 145, 13.6.1977, lk 41. [2] EÜT L 42, 23.2.1970, lk 1. [3] EÜT L 169, 8.7.1996, lk 1. -------------------------------------------------- LISA DIREKTIIVI 77/389/EMÜ LISAS TEHTUD MUUDATUSED 1. Artiklite ja lisa vahele pannakse järgmine lisade loetelu: " LISADE LOETELU I lisa: | Tüübikinnituse rakendussätted 1. liide: Teatis 2. liide: Tüübikinnitustunnistus | II lisa: | Pukseerimisseadised | " 2. Lisatakse uus I lisa: " I LISA TÜÜBIKINNITUSE RAKENDUSSÄTTED 1. SÕIDUKITÜÜBI EÜ TÜÜBIKINNITUSE TAOTLUS 1.1. Sõidukitüübi direktiivi 70/156/EMÜ artikli 3 lõike 4 kohase EÜ tüübikinnitustaotluse seoses sõiduki pukseerimisseadistega esitab tootja. 1.2. Teatise näidis on esitatud 1. liites. 1.3. Tüübikinnituskatsete tegemise eest vastutavale tehnilisele teenistusele tuleb esitada näidised järgmiselt: 1.3.1. kinnitatava tüübi suhtes representatiivne sõiduk. 2. SÕIDUKITÜÜBILE EÜ TÜÜBIKINNITUSE ANDMINE 2.1. Kui asjakohased nõuded on täidetud, antakse EÜ tüübikinnitus direktiivi 70/156/EMÜ artikli 4 lõike 3 ja vajaduse korral direktiivi 70/156/EMÜ artikli 4 lõike 4 alusel. 2.2. EÜ tüübikinnitustunnistuse näidis on esitatud 2. liites. 2.3. Igale kinnituse saanud sõidukitüübile antakse tüübikinnituse number vastavalt direktiivi 70/156/EMÜ VII lisale. Sama liikmesriik ei või anda sama numbrit teisele sõidukitüübile. 3. TÜÜBI JA TÜÜBIKINNITUSE MUUDATUSED 3.1. Käesoleva direktiivi kohaselt kinnitatud tüübi muutmisel kohaldatakse direktiivi 70/156/EMÜ artikli 5 sätteid. 4. TOODANGU VASTAVUS 4.1. Toodangu vastavust käsitlevad meetmed võetakse direktiivi 70/156/EMÜ artiklis 10 sätestatud korras. " 3. Lisatakse kaks uut, 1. ja 2. liide järgmiselt:" 1. liide +++++ TIFF +++++ 2. liide NÄIDIS (suurim formaat A4 (210 x 297 mm)) EÜ TÜÜBIKINNITUSTUNNISTUS +++++ TIFF +++++ Addendum EÜ tüübikinnitustunnistuse nr…… juurde seoses sõiduki tüübikinnitusega, võttes arvesse direktiivi 77/389/EMÜ, viimati muudetud direktiiviga…/…/EÜ +++++ TIFF +++++ " 4. Käesolev lisa muudetakse II lisaks. Punktis 1.2 asendatakse sõnad "I lisas" sõnadega "IIA lisas". --------------------------------------------------